巴渝舞

巴渝舞，中國傳統樂曲與舞蹈，屬於夷樂，起源於古代巴蜀地方的賨人，是一種手執戈與盾的武樂，於漢朝時成為貴族宴會時的雜樂，也會在宗廟祭祀時表演。曹魏時改稱昭武舞，晉朝稱宣武舞，至梁朝時恢復古稱。隋文帝時，巴渝舞不被列為宗廟祭時的正式雅樂，至唐朝時尚存在。

歷史
巴渝舞起源於古代巴人，相傳在武王伐紂時，巴人曾經為周武王表演。在漢高祖為漢王時，賨人為其下屬軍隊，漢高祖因而引入漢朝宮廷《後漢書》〈南蠻西南夷列傳〉：「至高祖為漢王，發夷人還伐三秦。秦地既定，乃遣還巴中，復其渠帥羅、朴、督、鄂、度、夕、龔七姓，不輸租賦，餘戶乃歲入賨錢，口四十。世號為板楯蠻夷。閬中有渝水，其人多居水左右。天性勁勇，初為漢前鋒，數陷陳。俗喜歌舞，高祖觀之，曰：『此武王伐紂之歌也。』乃命樂人習之，所謂巴渝舞也。遂世世服從。」，因賨人居於渝水，故稱巴渝舞《晉書》〈樂記〉：「漢高祖自蜀漢將定三秦，閬中范因率賨人以從帝，為前鋒。及定秦中，封因為閬中侯，復賨人七姓。其俗喜舞，高祖樂其猛銳，數觀其舞，後使樂人習之。閬中有渝水，因其所居，故名曰《巴渝舞》。」。

自漢朝起，巴渝舞為宮廟祭祀雅樂中武樂的一部份《隋書》〈音樂志〉：「今文舞執羽籥，武舞執干戚，其〈矛俞〉、〈弩俞〉等，蓋漢高祖自漢中歸，巴俞之兵，執仗而舞也。」，流傳有舞辭四篇。因內容難解，在曹魏時由王粲改寫《晉書》〈樂記〉：「舞曲有〈矛渝本歌曲〉、〈安弩渝本歌曲〉、〈安臺本歌曲〉、〈行辭本歌曲〉總四篇。其辭既古，莫能曉其句度。魏初，乃使軍謀祭酒王粲改創其詞。粲問巴渝帥李管、种玉歌曲意，試使歌，聽之，以考校歌曲，而為之改為〈矛渝新福歌曲〉、〈弩渝新福歌曲〉、〈安臺新福歌曲〉、〈行辭新福歌曲〉，行辭以述魏德。」。

註釋

Category:雅樂
Category:民族舞蹈
Category:巴蜀文化
Category:中國傳統音樂